ফুলের সাজে মোহময়ী মধুমিতা

কলকাতা: ‘ফুল ফুটুক নাই বা ফুটুক,আজ বসন্ত’। শীতেই বসন্ত আনলেন মধুমিতা সরকার (Madhumita Sircar)। অভিনেত্রীর ছবি দেখে মনে হচ্ছে যেন অকাল বসন্ত। সোশ্যাল মিডিয়ায় ফুলেল পোশাকে (Madhumita Sircar Shares Photos Dress Flower) একগুচ্ছ ছবি শেয়ার করে নিয়েছেন অভিনেত্রী। নায়িকার পোশাক দেখে মুগ্ধ নেটপাড়া। নায়িকার প্রশংসায় ভরিয়ে দিয়েছে নেটিজেনরা।

বাংলা ফিল্ম ইন্ডাস্ট্রির অত্যন্ত পরিচিত নাম মধুমিতা সরকার (Madhumita Sircar)। ২০২৪ সালটা মধুমিতার কাছে একটু ‘স্পেশ্যাল’। কারণ গত বছরই অভিনেত্রীর জীবনে এসেছে নতুন প্রেমের বসন্ত। তাইতো শীতের মরসুমে অকাল বসন্ত ডাকলেন অভিনেত্রী। সেই প্রেমের ছোঁয়াই কী লেগেছে তাঁর পোশাকে। ১০ হাজার ফুল দিয়ে তৈরি করলেন বিশেষ একটি পোশাক। সোশ্যাল মিডিয়ায় শেয়ার করে নিলেন সেই ছবি। সোশ্যাল মিডিয়ায় ফুলেল পোশাকে একগুচ্ছ ছবি শেয়ার করে নিয়েছেন অভিনেত্রী। নিজে ফুলমার্কেটে গিয়ে এই পোশাকের জন্য ফুল বেছে এনেছিলেন তিনি। সেই ফুল দিয়েই তৈরি হয়েছে পোশাক। শরীর জুড়ে রকমারি গোলাপের বাহার। মধুমিতার এই রূপ দেখে নিশ্চয়ই চোখ সরাতে পারছেন না নেটিজেন। শীতেও বসন্তের সৌরভ ঝলমল করছে অভিনেত্রী চোখে মুখে। বাহারি ফুলের পোশাকে মহোময়ী মধুমিতা। এবার ‘ফ্লোরাল’ ড্রেসে একেবারে অপরূপা।